R200 miljoen vir boorgate in droogtegeteisterde Noord-Kaap - KLK
R200 miljoen vir boorgate in droogtegeteisterde Noord-Kaap
Nadat die Noord-Kaap tot 'n provinsiale rampgebied Vrydag verklaar is, is R200 miljoen onmiddelik beskikbaar gestel vir hulp. Mnr. Nicol Jansen, voorsitter van Agri-Noordkaap, sê hulle is deur die regering ingelig dat die geld aangewend sal word tot die sink van boorgate en nie algehele noodramphulp nie. Die regering gaan volgens beplanning 96 boorgate in die provinsie sink.
Me. Lindiwe Sizulu, minister van water, sanitasie, en menslike nedersettings, het die aankondiging tydens die kabinet se besoek in Kimberley gedoen. Dit was die tweede keer in ses maande dat Didiza na die Noord-Kaap se boere uitreik.
Nicol Jansen sê uit die gesprekke met Didiza blyk dit duidelik dat die regering van die erns van die droogte bewus is.
"Dit gee ons moed om verdere hulp te beding. Die regering staan nie onverskillig ten opsigte van die behoeftes en die nood in die gebied nie."
Jansen sê ook die droogtegeteisterde dele sal meer as hul gemiddelde jaarlikse reënval moet kry om 'n noemenswaardige verskil aan benarde boerderytoestande te maak. Met minder as drie maande van die somerreëntyd oor, is dit "menslik gesproke waarskynlik nie meer moontlik nie".
Lees die volle berig op Landbou.com.
PreviousPrevious post:Growing demand for succulents provides opportunity for farmersNextNext post:Kompetisie: metodes vir die doeltreffende beheer van vlieë